Frantzisko Egia

Frantzisko Ramon Egia Lopez de Letona (Durango, Bizkaia, 1750eko martxoaren 5a - Madril, Espainia, 1827ko urtarrilaren 6a) bizkaitar politikaria eta militarra izan zen.

 Biografia 
1767an hasi zuen bere karrera militarra Espainiako Armadan, eta 1775ean Aljerren borrokatu zen hango piraten aurka. Sei urte geroago, Ameriketako Estatu Batuetako independentziaren aldeko gerran Pensacola hartzen lagundu zuen. 1792an koronel, hurrengo urtean brigadier eta 1795ean kanpo mariskal izendatu zuten eta bost urte geroago Aragoiko Erreinuko komandante. 1801ean, Portugalen aurka borrokatu zen, eta gero, Iberiar Penintsulako Gerran Extremadurako gudarostearen buruzagia izan zen; Madril hartzen saiatu bazen ere, huts egin zuen eta ondorioz kargua galdu.

Politikoki, absolutismoaren alde egin zuen, eta 1814an Fernando VII.aren Gerrako idazkari bihurtu zen, 1819ko ekain arte.

Granadako kapitain jenerala zela liberalen aurkako zapalkuntza bideratu zuen eta 1820an iraultza liberalak Frantziara erbesteratu zuen. 1823an Iberiar Penintsulara itzuli zen gobernu absolutista ezartzera eta Oiartzunen egokitu zen lehen Behin-behineko Gobernuko Batzorde Goreneko buru izendatu zuen bere burua. Fernando VII.ak Erregek Estimuaren konde izendatu zuen.

Bilbon badago monarkia absolutistaren alde borrokatu zen militar honen izena duen kale bat, Basurtu eta San Mames inguruetan.

 Erreferentziak 

 Kanpo estekak 

Kategoria:Bizkaiko politikariak
Kategoria:Bizkaiko militarrak
Kategoria:Durangarrak
Kategoria:Konbentzioaren Gerrako militarrak
Kategoria:Iberiar Penintsulako Gerrako militarrak
Kategoria:Espainiako politikariak XVIII. mendean
Kategoria:Espainiako politikariak XIX. mendean
Kategoria:Fernando VII.a Espainiakoaren erregealdia
Kategoria:Cadizko Gorteak
Kategoria:Madrilen hildakoak
Kategoria:Espainiako berrezarpen absolutista